หุ้นสหรัฐปรับเพิ่มเป็นส่วนใหญ่
ดัชนีดาวโจนส์ปิด10,143.81จุดลดลง8.99จุดด้านน้ำมันดิบปิด78.86ดอลล์
26 มิ.ย. 2553

ดัชนีดาวโจนส์ปิด10,143.81จุดลดลง8.99จุดด้านน้ำมันดิบปิด78.86ดอลล์
ปิดการซื้อขายตลาดหุ้นสหรัฐ ดัชนีปรับลดลงในช่วงแรก จากตัวเลขผลผลิตมวลรวมในประเทศ (จีดีพี) ประจำไตรมาสแรกของปีนี้ อยู่ที่ระดับ 2.7% ต่ำกว่าที่ตั้งเป้าไว้ 3% เนื่องจากตัวเลขทางเศรษฐกิจหลายรายการน่าผิดหวังในช่วงสัปดาห์ที่ผ่านมา สะท้อนว่าเศรษฐกิจสหรัฐยังไม่อาจฟื้นตัวได้อย่างเต็มที่นัก ก่อนที่ในช่วงท้ายดัชนีจะค่อย ๆ กระเตื้องขึ้น หลังนักลงทุนพอใจมาตรการยกเครื่องระบบการเงินการคลังของรัฐบาล ที่เพิ่งผ่านความเห็นชอบจากสภาคองเกรส
ด้านราคาน้ำมันดิบตลาดไนเม็กซ์ พุ่งขึ้น 2.35 ดอลลาร์สหรัฐ ไปปิดที่ระดับ 78.86 ดอลลาร์สหรัฐ/บาร์เรล ทำให้หลังปิดตลาด ดัชนีหุ้นดาวโจนส์ ปิดที่ระดับ 10,143.81 จุด ลดลง 8.99 จุด แนสแดค ปิดที่ระดับ 2,223.48 จุด เพิ่มขึ้น 6.06 จุด และเอสแอนด์พี ปิดที่ระดับ 1,076.76 จุด เพิ่มขึ้น 3.07 จุด.